Title: ประกาศเทศบาลตำบลบางจัก เรื่อง  การดำเนินการตามพระราชบัญญัติข้อมูลข่าวสารของราชการ	   พ.ศ. 2540 เกี่ยวกับข้อมูลข่าวสารส่วนบุคคลของหน่วยงานในราชการบริหารส่วนท้องถิ่น

ประกาศเทศบาลตำบลบางจัก

ประกาศเทศบาลตำบลบางจัก
เรื่อง 
การดำเนินการตามพระราชบัญญัติข้อมูลข่าวสารของราชการ
พ.ศ.
๒๕๔๐ เกี่ยวกับข้อมูลข่าวสารส่วนบุคคลของหน่วยงาน
ในราชการบริหารส่วนท้องถิ่น
-------------------------

                        เพื่อปฏิบัติให้เป็นไปตามมาตรา
๒๓ (๓) แห่งพระราชบัญญัติข้อมูลข่าวสารของ
ราชการ พ.ศ. ๒๕๔๐
ที่กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสาร
ส่วนบุคคล โดยจัดให้มีการพิมพ์ในราชกิจจานุเบกษาและตรวจสอบแก้ไขให้ถูกต้องอยู่เสมอ
                        เทศบาลตำบลบางจัก
จังหวัดอ่างทอง ได้จัดให้มีระบบข้อมูลข่าวสารส่วนบุคคล
ตามพระราชบัญญัติดังกล่าว ดังต่อไปนี้
                        ๑.  ประเภทของบุคคลที่มีการเก็บข้อมูลไว้
                              ๑.๑  สมาชิกสภาเทศบาล
                              ๑.๒  พนักงานเทศบาล
                              ๑.๓  ลูกจ้างประจำ/ชั่วคราว
                        ๒.  ประเภทของระบบข้อมูลข่าวสารบุคคล
                              ๒.๑  ทะเบียนประวัติสมาชิกสภาเทศบาล
                              ๒.๒  บัตรประวัติ/แฟ้มประวัติ
พนักงานเทศบาลและลูกจ้าง
                        ๓.  ลักษณะการใช้ข้อมูลตามปกติ
                              -  ใช้ในการบริหารงานบุคคลของหน่วยงาน
                        ๔. 
วิธีการขอตรวจดูข้อมูลข่าวสารของเจ้าของข้อมูล
                              ๔.๑  กรอกแบบคำขอตรวจดูทะเบียนประวัติ
บัตรประวัติและแฟ้มประวัติ
                              ๔.๒ 
นายกเทศมนตรีหรือผู้ที่ได้รับมอบหมายเป็นผู้พิจารณาอนุมัติ
                        ๕.  วิธีการขอให้แก้ไขเปลี่ยนแปลงข้อมูล
                              ๕.๑  การขอแก้ไขวัน เดือน ปีเกิด
ให้ปฏิบัติตามระเบียบสำนักนายก
รัฐมนตรี ว่าด้วยการขอแก้ไขวัน เดือน ปีเกิด
ในทะเบียนประวัติข้าราชการ พ.ศ. ๒๕๒๗
                              ๕.๒ 
การขอแก้ไขเพิ่มเติมรายการในบัตรประวัติ/แฟ้มประวัติ มีแนวทาง
ปฏิบัติ ดังนี้
                                    ๕.๒.๑  รายการแก้ไขเปลี่ยนแปลงหรือเพิ่มเติมที่จะต้องแจ้งให้
หน่วยงานทราบ เพื่อบันทึกในบัตรประวัติ/แฟ้มประวัติ
                                    -  การได้เข้ารับการอบรม ดูงาน
และได้รับเครื่องราชอิสริยาภรณ์แจ้ง
การเปลี่ยนแปลงหรือเพิ่มเติมรายการดังกล่าว
โดยแนบสำเนาเอกสารหลักฐานที่เกี่ยวข้องให้
หน่วยงานจำนวน ๑ ชุด
                                    -  การเพิ่มวุฒิการศึกษา
ใช้หลักฐานสำเนาประกาศนียบัตร ปริญญา
บัตรและสำเนาใบแสดงผลการศึกษา (Transcript) จำนวน ๑ ชุด
                                    -  การเปลี่ยนชื่อตัว - ชื่อสกุล
ให้แจ้งการเปลี่ยนแปลง โดยแนบสำเนา
เอกสารหลักฐานใบเปลี่ยนชื่อตัว - ชื่อสกุล
พร้อมสำเนาทะเบียนบ้าน
                                    -  การเพิ่มเติมรายการอื่น ๆ เช่น
การได้รับการคัดเลือกเป็นข้าราชการ
ดีเด่น ฯลฯ ให้ส่งสำเนาใบประกาศหรือหลักฐานอื่น ๆ
ที่เกี่ยวข้อง
                                    ๕.๒.๒ 
สำเนาเอกสารหลักฐานที่ส่งให้หน่วยงานเพื่อขอแก้ไข
เปลี่ยนแปลงข้อมูลจะต้องมีคำรับรองว่า สำเนาถูกต้อง
พร้อมลงลายมือชื่อรับรองทุกครั้ง ตาม
ข้อ ๓๑ แห่งระเบียบสำนักนายกรัฐมนตรี ว่าด้วยงานสารบรรณ
พ.ศ. ๒๕๒๖
                        ๖.  แหล่งที่มาของข้อมูล
                             ๖.๑  เจ้าของข้อมูล
                             ๖.๒  คำสั่งแต่งตั้ง/โอน (ย้าย) เลื่อนระดับ
                        จึงประกาศให้ทราบโดยทั่วกัน

                                                            ประกาศ
ณ วันที่ ๑ พฤษภาคม พ.ศ. ๒๕๔๕

สมศักดิ์  สวนศรี

นายกเทศมนตรีตำบลบางจัก

[รก.๒๕๔๕/๔๔ง/๑๑๘/๓๐ พฤษภาคม ๒๕๔๕]

                                                                        พุทธชาด/พิมพ์/แก้ไข
                                                                        ๒๓/๐๘/๔๕
                                                                        B+A
( C )